Вольга Сцяпанаўна Захарава

**Вольга Сцяпанаўна Захарава** () — беларуская актрыса, заслужаная артыстка Беларускай ССР (1955).

## Біяграфія 
Нарадзілася 11 ліпеня 1908 года ў г. Яршове Саратаўскай губерні ў сям’i чыгуначнiка. Рана страціла бацьку.

Скончыла тэатральную студыю «Пралеткульта» (1927) i была прынята ў трупу першага Саратаўскага рабочага тэатра. У 1932 годзе скончыла Саратаўскі тэатральны тэхнікум. Творчы шлях пачала ў студыі пры Саратаўскім тэатры Пралеткульта. Пазней працавала ў тэатрах Грознага, Благавешчанска-на-Амуры, Армавіра, Варонежа.

Сярод лепшых роляў у Брэсцкім тэатры: Ганна Ліхта («Змова асуджаных» М. Вірты), Паўлава («Старонкі жыцця» Б. Розава), Кабаніха («Навальніца» А. Астроўскага), Каліберава («Выбачайце, калі ласка!» А. Макаёнка). У спектаклі «Крамлёўскія куранты» М. Пагодзіна (1957) іграла Забеліну, жонку інжынера Забеліна.

У 1951 годзе уступіла ў КПСС, з 1954 года была сакратаром пярвічнай партыйнай арганізацыі Брэсцкага абласнога драматычнага тэатра імя Ленінскага камсамола Беларусі. Двойчы абіралася дэпутатам Брэсцкага абласнога Савета дэпутатаў працоўных.

У 1958—1969 гадах працавала ў Дзяржаўным рускім драматычным тэатры БССР імя М. Горкага. Выконвала ролi: Матрона («Улада цемры» Л. Талстога), Антонаўна («Дзеці сонца» М. Горкага), Дзямідаўна («Нашэсце» Л. Лявонава), маці Вары («Паднятая цаліна» М. Шолахава) і іншыя.

Памерла 6 чэрвеня 1981 года. Пахавана ў Мінску на Паўночных могілках.

## Фільмаграфія 
* 1960 — «Наперадзе — круты паварот» — *цётка Надзя*;
* 1961 — «Дзень, калі спаўняецца 30 гадоў» — *у эпізодзе*;
* 1966 — «Дзікунка»;
* 1969 — «Мы з Вулканам» — *прыбіральшчыца ў школе*;
* 1970 — «Сакратар парткама» — *маці Паліны*;
* 1970—1972 — «Руіны страляюць…» — *маці Уладзіміра Амельянюка*;
* 1971 — «Верыш, не верыш» — *пасажырка цягніка*;
* 1972 — «Зімародак» — *пакупніца*.

## Сям’я 
* Муж — Пётр Аляксандравіч Маркін (1903—1958) — беларускі акцёр, заслужаны артыст БССР (1955).
* Дачка — Галіна Пятроўна Маркіна (1934—1985) — беларуская актрыса, Народная артыстка БССР (1976).

## Узнагароды 
* Заслужаная артыстка Беларускай ССР (1955).

## Крыніцы 
## Літаратура 
# Захарава Вольга Сцяпанаўна // Беларуская энцыклапедыя : у 18 т. Мінск, 1998. Т. 7. С. 9.
# Захарава Вольга Сцяпанаўна // Культура Беларусі : у 6 т. Мінск, 2013. Т. 4. С. 77-78.
# Захарова Ольга Степановна // Республика Беларусь : энциклопедия : в 7 т. Минск, 2006. Т. 3. С. 636.
# Захарава Вольга Сцяпанаўна / Г. Р. Герштэйн // Тэатральная Беларусь : энцыклапедыя : у 2 т. Мінск, 2002. Т. 1. С. 432—433.
# Захарава Вольга Сцяпанаўна / Г. Р. Герштэйн // Энцыклапедыя літаратуры і мастацтва Беларусі : у 5 т. Мінск, 1985. Т. 2. С. 503.
# Брэсцкi тэатр драмы i музыкi / Р. М. Бакіевіч // Тэатральная Беларусь : энцыклапедыя : у 2 т. Мiнск, 2002. Т. 1. С. 169—179.
# Волчецкий, Л. П. Годы, спектакли, роли… : очерк о творческой деятельности Брестского областного драматического театра имени Ленинского комсомола Белоруссии / Леонид Павлович Волчецкий. — Минск : Мастацкая лiтаратура, 1974. — 159 с., [6] л. фот. — Из содерж.: О. Захарова. С. 21, 39.
# Гулов, П. «Кремлёвские куранты» : [о спектакле Брестского драматического театра им. ЛКСМБ; фото] / П. Гулов // Заря. 1957. 17 мая.
# Власов, Ю. Артистка Ольга Степановна Захарова : [кандидат в депутаты Брестского областного Совета трудящихся; фото] / Ю. Власов, А. Важенин, Г. Хастминский // Заря. 1957. 10 февраля.

Катэгорыя:Актрысы СССР
Катэгорыя:Актрысы Беларусі
Катэгорыя:Заслужаныя артысты Беларускай ССР